《题崇觉寺》
宋代·蔡楠

溪云障微阴，竹风消午暑。行穷紫翠间，金榜开梵宇。

残僧四五辈，衣破貌淳古。碧筒𣂏寒泉，屋角挂飞雨。

高堂俨遗像，丹青烂圭且。当时立廊庙，兄弟皆接武。

谁知百世士，今作一丘土。石麟卧斜阳，断碣枕庭庑。

悟此笑世人，微荣何足数。

作者简介：蔡楠（？？～1170）字坚老，号云壑，南城（现属江西）人。生年不详，卒于宋孝宗乾道六年。工诗词，吕本中等常与之唱和。官宜春别驾。著有云壑隐居集三卷，词有浩歌集一卷，《文献通考》传于世。